philips by der gratien godst coninck van
castillien etc. aen alle dieghene die dese onsen
oepenen brieve sullen sien, oft hooren lesen saluyt
doen te wetene dat wy ontfangen hebben die
oodtmoedige supplicatie van franchoes van hoeck
geboren poorter onser stadt antwerpen , inhoudende
zoo dat $$ ontrent die acht jaeren geleden hy
suppliant jongman synde ende oudt twintich
jaeren geraerckt soude syn binnen de voors.
stadt in geselschap van wylen dierick sterckvelt
tegens den welcken in sekere herberge gestaen
inde moyestraet genoempt den vygenboom
met het ticktackbert gespelt hebbende om eenige
omcten wyns soo wast datter tusschen henlieden
disput ontstaen soude syn nopende het verlies vanden
voors. wylen dierick steckvelt pretenderende den selven
soo veele nyet verlooren te hebben dan het inder
waerheyt waere waerover heftigewoorden
geresen synde soude hebben den voors. yerst uuyt
getrocken syn mesch ende mynende den suppliant
gelyck apparentelyck soude geschiet syn dat den selven
daermede hem wilde steken geeft insgelyck syn
mesch uuytgetrocken uuyt synen sack ende
int inneschieten vanden voors. dierick hem daermede
gesteken eenen steek in synen buyck met soo
daenich ongeluck tot syns suppliants bitter
leetwesen dat den voors. gequesten 3 daegen daernaer
is comen t’overleyden ter causen van d’welck den
suppliant nu ontrent den tyt vanden voors. 8 jaeren
verlaeten hebbende dese onse landen ende hem geretireert
hebbende tot noortwyck in hollant by eenen prister
alwaer den suppliant vermaert unificien synde
onder de catholicke soude syn regerende het het unificq
soude nu geerne naer soo lanck due$ag$$ absentie
wederom keeren tot syn vaderlant ende onder onse
gehoorsaemheyt hebbende totdyen eyntelyck opden 23
aprilis 1650 van jan carlo steckvelt broeder vanden voors.
afflyvigen die oock jongman synde overleden is
over het voors. ongeluck vercregen vergiffenisse om godtswil$
ende die bittere passie ende vyff wonden ons here jesu chr$
soo endegelyck hy begeerde dat godtalmachtich aen hem
syne sonden soude vergeven naer luyt vande certificatie
van dry geloofweerdige persoonen daervan geexhibeert
ende want oversulcx tot veylcheyt des suppliants
persoon nyet anders en soude resteren dan onse gratie
soo nampt hy daeromme synen toevlucht tot ons ootmoedel$
biddende dat ons om godtswille ende die bittere
passie ende vyff wonden christi hem het voors. ongeluck
in syne jonge jaeren gecommitteert sonder oynt
voor oft naer date met eenich ander delict wel$
geweest te syn te vergeven ende hem tot dyen $$
t’accorderen ende doen depescheren onse behoorlycke opene$
brieven van remis in sulcken cas gerequireert waeromme
soo eest dat wy die saecken voors. aengemerckt ende daer$
ierst ende voor al gehadt d’advis van onsen lieven
ende welbeminden den marckgrave van onser voor$
stadt antwerpen genegen wesende ter oodtmoediger
bede ende supplicatie des voors. suppliants ende wille$
hem in dit stuck prefereren gratie ende genade v$
rigeur ende stranheyt van justitie hebben den voors.
franchois vanden hoeck suppliant inden gevalle als boven
vergeven geremitteert ende quytgeschouwen vergeven
remitteren ende schelden quyt uuyt onser sonderling$
gratie by desen onsen brieve het feyt ende manslag
boven verclaert midtsgaders alle pene ende amende cor
porele ende criminele inde welcke hyter cause
voors. met des daeraen cleeft tegens ons ende justitie
misdaen ende misbruyckt mach hebben ende daerinne
hy gevallen mach wesen ende hebben hem als van dye$
wedergestelt ende gerestitueert stellen weder ende
restitueren tot synen goeden naeme ende fame ende
geruchte in onsen voors. lande van brabant ende i$
alle andere onse landen ende heerlyckheden midts
gaders tot syne onverbeurde goederen in dyen hy eenig$
onder ons heeft inder vuegen ende manieren als h$
was voorde toecompste van het voors. feyt imponere$
hierop silentie ende een eeuwich swygen onsen pro$
generael in brabant drossaert van brabant meyer
van loven amptman van brussele schouteth van antwe$
ende alle andere onse ende onser vassallen oft der
smalre heeren richteren justicieren officieren $$$
wie sy syn oft wesen mogen satisfactie ende beteringe
ierst ende vooral gedaen der partye geinteresseerde
in dyen die noch nyet gedaen en is ende eenige daertoe
staet civilyck alleenlyck behoudelyck nochtans dat den
voors. suppliant oock gehouden wordt tvoors. feyt tegen
ons te beteren civilyck naer gelegentheyt van het
misdaet ende faculteyt van syne goederen ende oock
te refonderen ende betaelen die redelycke costen van
justitie indyen hieromme noch eenige gedaen
ende naegevolght syn alles ter taxatie ende
arbiterschappe van onsen seer lieven ende getrouwen
die cancellier ende luyden van onsen raede geordonneert
in brabant die wy daertoe hebben gecommitteert
ende committeren by desen ontbieden daervoer ende bevelen
den selven onsen raede van brabant dat voor hem
geroepen dieghene die behooren geroepen te syne
sy procederen wel ende deugdelyck tot verificatie
ende interinement van deser onser brieve van
remis naer heure forme ende teneur ende ter arbi
terschappe ende amende civile ende vanden costen
van justitie voors. welck interinement hy suppliant
gehouden sal syn aldaer te versuecken d’effect
vanden selve onse brieve ende dat gedaen ende de voors.
amende civile ende costen getaxeert gearbitreert
ende betaelt syne in handen vanden genen van onse
ontfangers ende officieren dyent behooren sal die
welcke gehouden wert daeraff ontfanck te maken
rekeninge bewys ende reliqua te doene tot onsen
proffyte mette andere penningen van synen ontfange
sy onsen voors. procureur generael drossart van brabant etc
doen laeten ende gedoogen den voors. franchoos vanden hoeck
suppliant van deser onser iegerwoordiger gratie
quytscheldinge remissie ende pardoene ende van allen
den innehouden van desen inder vuegen ende manieren
ende opde restrictien voore verhaelt rustelyck
peyselyck volcomentlyck ende eeuwigh genieten ende gebluycken
sonder hem te doen oft te laeten geschieden nu noch in
toecommenden tyde aen lyff noch aen goet
eenich hinder stoot letsele oft moyenisse ter
contratien maer indyen syn lyff oft eenige van
syne onverbeurde goederen daerom gevangen
gearresteert becommert oft beleth waeren
dat sy die setten ende stellen oft doen setten ende
stellen terstont ende sonder vertreck tot geheelder
ende volcommender delivrantien want ons alsoo
gelieft ende ten eynde dat dit goet vast ende
gestandich sy blyve ende gehouden worde t’eeu
wigen daege soo hebben wy onse zegele hier
aen doen hangen behoudelyck in andere saecken
onsen rechte ende een iegelyck des syns in allen gegeven
binnen deser onser stadt van brussele inde maent
van augusti ynt jaer ons heeren $$$$$
gesien